Η Ισμήνη είναι ιδιαίτερα ευφυής, ευγενής, καλλιεργημένη, από οικογένεια διακεκριμένων επιστημόνων, με υψηλό επίπεδο ζωής που αντικατοπτρίζεται στα στοιχεία του σπιτιού (από την διακόσμηση μέχρι τις συλλογές μουσικής) αλλά και στην συμπεριφορά της οικοδέσποινας, που κάνει ό,τι είναι δυνατόν για να διευκολύνει και να βοηθήσει τους επισκέπτες.
Το σπίτι είναι ένα αρχοντικό με χαρακτήρα που βρίσκεται στο ωραιότερο σημείο του νησιού και βρίσκεται κοντά στις καλύτερες παραλίες. Παράλληλα είναι απομονωμένο, σε ένα μαγευτικό τοπίο κατάλληλο για ξεκούραση και ηρεμία. Εσωτερικά είναι ένα κομψοτέχνημα, διακοσμημένο με ιδιαίτερο γούστο. Είναι επίσης πλήρως εξοπλισμένο (ηλεκτρικές συσκευές, σκεύη κ.ο.κ.).
Το δωμάτιο 3 έχει μία καταπληκτική θέα στο πέλαγο και την ανατολή. Έκανα κάθε μέρα εξαιρετικό ύπνο σε παραδοσιακό κρεβάτι με σύγχρονο ακριβό στρώμα Media Strom, καλοστρωμένο με καινούργια πεντακάθαρα λευκά είδη, κλινοσκεπάσματα και ανατομικά μαξιλάρια.